विधान परिषद के तीन गो सदस्यन, रामाश्रय प्रसाद सिंह, रामचंद्र प्रसाद, आ बादशाह प्रसाद आजाद, के निधन से खाली भइल सीटन खातिर उपचुनाव करावे के अधिसूचना आजु मंगल का दिने जारी कर दिहल गइल. एह उपचुनाव खातिर २९ अप्रेल ले परचा दाखिल करे के बा. दाखिल परचन के जाँच ३० अप्रेल के कइल जाई आ २ मई ले नाम वापिस लिहल जा सकी. एकरा बाद अगर तीन गो से बेसी उम्मीदवार रह गइलें त नौ मई के वोटिंग करावल जाई. मतगणना ओही दिन साँझ के कर लिहल जाई.
